### | | | | --- | --- | | | | | --- | | **Teknik- og Miljøudvalget** 7. april 2016 Sagsnr. 710-2007-27530 Dok.nr. 710-2016-88003 Sagsbehandler DPEP | | 47.                 Høring af forslag til Råstofplan 2016 - Åbent

###

|  |  |
| --- | --- |
| Tidl. politisk behandling | TM-U, 02.03.15, pkt. 23, TM-U, 10.09.15, pkt. 90 |
| Forventet sagsgang | TM-U |
| Lovgrundlag | Lov om råstoffer |

###

**SAGENS INDHOLD**

Region Midtjylland har 3. februar 2016 fremsendt forslag
til Råstofplan 2016 (bilag 1). Råstofplanen fastlægger de overordnede retningslinjer
for råstofindvindingen i planperioden 2016-2028. Derudover udpeges graveområder
og interesseområder, hvor råstofforekomsterne skal kortlægges.

Teknik- og Miljøudvalget skal i denne sag tage stilling til
det vedlagte udkast til høringssvar, herunder om de tidligere fremsendte ønsker
til retningslinjer skal fastholdes.

I [adresse] er der aktiv indvinding ved Hinge,
[adresse] og [adresse] (se bilag 2). Herudover er der i Råstofplan 2012 udlagt
graveområder ved [adresse], [adresse], [adresse] og Thorsø. I forslag til Råstofplan
2016 udgår graveområdet ved [adresse], og der udlægges et nyt graveområde syd for
eksisterende grusgrav ved [adresse]. Endelig udgår et råstofinteresseområde ved
Kenny Mathiasen.

Teknik- og Miljøudvalget har på møde 2. marts 2015 behandlet
debatoplæg vedrørende Råstofplan 2016. Udvalget fastholdt tidligere fremsendte
ønsker til retningslinjer:

· At mindst 25 % af graveområderne efterbehandles til
natur/rekreative arealer.

· At øvrige områder efterbehandles til ekstensivt landbrug uden
brug af gødning og pesticider.

· En afstand på minimum 300 m fra graveområder til nærmeste
byafgrænsning.

· At der ved udlæg af nye områder til råstofgravning sikres, at der
er adgangsveje af tilstrækkelig kvalitet samt at til- og frakørsel kan ske
trafiksikkerhedsmæssigt forsvarligt på veje uden for mange tæt ved beliggende
boliger.

Desuden vurderede udvalget, at de tre foreslåede
graveområder syd for [adresse], syd for Caroline Kristoffersen og ved [adresse] er
problematiske. Regionen har modtaget kommunens synspunkter, og har delvist
imødekommet disse. Regionen har i forslaget til Råstofplan 2016 imødekommet
Favrskov Kommunes ønske om udtagning af de graveområder, som kommunen har vurderet
problematiske.

Teknik- og Miljøudvalget har på møde 10. september 2015
behandlet forslag til to nye graveområder ved [adresse]. Udvalget vurderede område
øst for [adresse] som meget problematisk. For område syd for nuværende graveområde
ved [adresse] havde udvalget bemærkninger vedrørende trafiksikker krydsning af
Ellen Bertelsen og  vejadgang via eksisterende grusgrav. Desuden er der behov for
nærmere vurderinger af grundvand, natur samt fortidsminder. Regionen har i
forslag til Råstofplan 2016 udtaget [adresse], og [adresse] er reduceret i
areal fra 92 ha til 26 ha. Afstanden fra graveområdet [adresse] til nærmeste
byafgrænsning i [adresse] er ca. 150 m.

Retningslinje 3 i Råstofplan 2016 indeholder særlige
forudsætninger for at få indvindingstilladelse i udvalgte graveområder. [adresse] udlægges under for­udsætning af, at
al til- og frakørsel sker ved at krydse [adresse] således, at den eksisterende
til-/frakørsel for [adresse] grusgrav anvendes til al lastbiltrafik i forbindelse
med råstofindvindingen.

Retningslinje 7 omhandler
efterbehandling. Efterbehandlingsvilkår for den enkelte til­ladelse udarbejdes
af regionen i samarbejde mellem lodsejer, kommune og indvinder, hvor parternes
ønsker forsøges tilgodeset. I visse graveområder kan der foreligge en plan, som
fast­lægger de overordnede vilkår for efterbehandlingen. Det kan bl.a. være en
kommune- eller en lokalplan. I efterbehandlingsplanerne vil regionen tage
hensyn til drikkevandsinteresserne i området samt kommunernes udbredte ønske om
at få flere naturområder. Desuden vil regionen tage hensyn til land-/skovbruget
i de områder, hvor der er særlige interesser indenfor disse erhverv.

Regionen har i debatfasen modtaget en række bemærkninger
til de graveområder, som efterfølgende er udtaget af forslag til råstofplan.
Herudover er der for [adresse] modtaget nedenstående bemærkninger:

· Danmarks Naturfredningsforening i [adresse] mener, at Haldum-området
har stået for skud med råstofgravning i mange år, og at det er uheldigt med
flere graveområder ved [adresse]. [adresse] kan blive præget af huse med øer i et
gravelandskab. Hvis området udlægges, bør efterbehandling ske til natur med
henblik på en øget biodiversitet.

· Tre borgere er bekymrede for bl.a. støv, støj og trafikforhold.

**VURDERING**

Teknik og Kultur vurderer, at regionens forslag til
retningslinje vedrørende til- og frakørsel for graveområde [adresse] er
hensigtsmæssigt.

Nærmere vurderinger vedr. graveområde [adresse] Syd fremgår af
udkast til svarbrev og teknisk notat (se vedlagte bilag 3 og 4). Råstofgravning
forudsætter, at kommunen ud fra en nærmere undersøgelse og vurdering kan
meddele dispensation fra naturbeskyttelseslovens § 3 med hensyn til et vandhul
og en mose.

Teknik og Kultur vurderer, at den udførte miljøvurdering er
utilstrækkelig med hensyn til grundvandet. Der mangler en konkret vurdering af
risikoen for grundvandet i det konkrete område, f.eks. vedrørende risiko for forurening af grundvandet og indvindingsanlæggene ved uheld
og spild af olie og kemikalier. Desuden mangler en vurdering af påvirkning af
grundvandet og indvindingsanlæggene i tilfælde af gravning under
grundvandsspejlet.

**ØKONOMI**

Der er ingen direkte økonomiske konsekvenser for kommunen.

**INDDRAGELSE**

Region Midtjylland har offentliggjort forslaget på
regionens hjemmeside og hørt alle berørte lodsejere og naboer.

**INDSTILLING**

Direktøren for Teknik og Kultur indstiller
til Teknik- og Miljøudvalget:

1. At fastholde de tidligere fremsendte ønsker til retningslinjer.

2. At godkende vedlagte udkast til høringssvar til Region Midtjylland.

**BESLUTNING**

**Bilag**

|  |  |
| --- | --- |
| Bilag 1. Forslag til Råstofplan 2016 | 710-2016-39339 |
| Bilag 2. Kort over råstofgraveområder i forslag til Råstofplan 2016 | 710-2016-119113 |
| Bilag 3. Udkast til Favrskov Kommunes høringssvar vedr. forslag til Råstofplan 2016 | 710-2016-124589 |
| Bilag 4. Teknisk notat vedr. forslag til Råstofplan 2016 | 710-2016-119583 |